
KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2023. december 13-i ülésére)

TÁRGY:

A SPORTTELEP MEGBÍZÁSI-ÜZEMELTETÉSI FELADATAINAK ELLÁTÁSÁRÓL SZÓLÓ SZERZŐDÉS MÓDOSÍTÁSA

Kiskőrös Város Önkormányzata korlátozottan forgalomképes törzsvagyonát képezi a Kiskőrös 2711 hrsz-on nyilvántartott, természetben 6200 Kiskőrös, Dózsa György u. 46. szám alatti, 4 ha 6365 m2 alapterületű, kivett sporttelep rendeltetésű ingatlan.

Kiskőrös Város Önkormányzatának Képviselő-testülete (a továbbiakban: Képviselő-testület) a 24/2019., a 171/2019. számú határozataival, a Kiskőrös Város Polgármestere 29/2020. (XII. 21.) számú polgármesteri határozatával, valamint a Képviselő-testület 81/2021. és 114/2022. számú határozataival döntött a sporttelep üzemeltetési feladatainak átadásáról a Kiskőrösi Labdarúgó Club (a továbbiakban: labdarúgó club) részére, határozott időtartamra, 2019. március 01. napjától 2019. december 31. napjáig, 2020. január 01. napjától 2020. december 31. napjáig, ezt követően 2021. január 01. napjától 2021. december 31. napjáig, majd 2022. január 01. napjától 2022. december 31. és  2023. január 01. napjától 2023. december 31. napjáig. Az Önkormányzat a sporttelep üzemeltetési feladatait a továbbiakban is át kívánja adni a labdarúgó club részére. 
A labdarúgó club a sporttelep funkciójának megfelelően, a megrendezésre kerülő sportrendezvények idejére és egyéb feltételekre figyelemmel, a pályákat és az azok melletti területeket szakszerűen gondozza, karbantartja. 
A labdarúgó club által a már megvalósított értéknövelő fejlesztéseken túlmenően, a szervezet folyamatosan további fejlesztéseket, beruházásokat valósít meg. Az ingatlan területén szervezi és bonyolítja le a sportrendezvényeit. Mindezekre tekintettel a továbbiakban is indokolt az üzemeltetési feladatok átadása a labdarúgó club részére.

A labdarúgó klubot a megbízási-üzemeltetési szerződés II. fejezetében meghatározott feladatok ellátására – az ingatlan üzemeltetése, sportrendezvények sportcélú feladatok ellátása – a 2024-es évben is változatlanul, 8.000.000,- Ft támogatás illetné meg. 

Az ingatlan Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjára, valamint a sportról szóló 2004. évi I. törvény 55. §-ára figyelemmel a település kötelezően ellátandó sport feladatait szolgálja.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet vonatkozó szabályai alapján az önkormányzat korlátozottan forgalomképes törzsvagyoni körébe tartozó ingatlan a Képviselő-testület hozzájárulásával hasznosítható. 

Fentiekre tekintettel javaslom, hogy a Képviselő-testület a határozat-tervezetben foglaltak szerint a sporttelep üzemeltetési feladatainak ellátására a Kiskőrösi Labdarúgó Clubbal kötött megbízási-üzemeltetési szerződést meghatározott időtartamra további 1 évvel, 2024. január 01. napjától 2024. december 31. napjáig hosszabbítsa meg.

Kiskőrös, 2023. december 05.  


Domonyi László s.k.,


polgármester

HATÁROZAT-TERVEZET
Kiskőrös Város Önkormányzatának Képviselő-testülete

1. egyetért azzal, hogy Kiskőrös Város Önkormányzata korlátozottan forgalomképes törzsvagyonát képező 2711 hrsz-on nyilvántartott, természetben Kiskőrös, Dózsa Gy. u. 46. szám alatti, 4 ha 6365 m2 alapterületű, kivett sporttelep rendeltetésű ingatlan tekintetében a Kiskőrösi Labdarúgó Club (székhely: 6200 Kiskőrös, Dózsa Gy. u. 46.) és Kiskőrös Város Önkormányzata között fennálló, a sporttelep üzemeltetésével kapcsolatos feladatok ellátására kötött megbízási-üzemeltetési szerződés határozott időtartamra, 2024. január 01. napjától 2024. december 31. napjáig meghosszabbításra kerüljön,
2. felhatalmazza a polgármestert a határozat-tervezet mellékletét képező megbízási-üzemeltetési szerződés V. számú módosításának aláírására.

Felelős:
polgármester

Határidő:
2023. december 31. 
